Varšava

**Varšava** () ir Polijas galvaspilsēta no 1596. gada, lielākais ekonomikas un izglītības centrs valstī. Atrodas pie Vislas upes. Pilsētā ir 66 augstskolas un vairāk kā 30 teātri.

## Vēsture
13. gadsimtā Varšava bija neliels zvejnieku ciematiņš. No 14. gadsimta — viena no Mazovijas hercoga pilsētiņām. 1572. gadā pilsētā tika noslēgta Varšavas konfederācija — Polijas augstmaņu līgums par reliģisko iecietību.

1596. gadā Polijas karalis Sigismunds III Vāsa pārcēla valsts galvaspilsētu no Krakovas uz Varšavu. 1794. gadā  Suvorova karaspēkam ieņemot pilsētu, notika Pragas slaktiņš . 1795. gadā Varšavu anektēja Prūsija un tā kļuva par Jaunās Austrumprūsijas (*Neu-Ostpreussen*) provinces galvaspilsētu. 1807. gadā pilsētu ieņēma Napoleons tā kļuva par Varšavas hercogistes galvaspilsētu.

No 1815. gada - Krievijā ietilpstošās Kongresa Polijas galvaspilsēta. 1830. gada novembrī Varšavā sākās Novembra sacelšanās.

1918. gadā tā kļuva par neatkarīgas Polijas galvaspilsētu. 1920. gadā Poļu-padomju kara laikā ap pilsētu notika smagas kaujas, kurās uzvarēja Polijas karaspēks.

Otra pasaules kara pirmajā dienā - 1939. gada 1. septembrī pilsētu bombardēja vācu aviācija. No 1939. gada Varšava bija ģenerālgubernatūras sastāvā. No 1943. gada 18. janvāra līdz 16. maijam - Varšavas geto sacelšanās, no 1944. gada 1. augusta līdz 2. oktobrim - Varšavas sacelšanās. 1944. gada oktobrī Sarkanā armija ienāca gandrīz pilnīgi nopostītā pilsētā. 1945. gadā notika diskusijas, vai galvaspilsētu vispār vērts atjaunot. Pēckara gados tika atjaunota daļa vecpilsētas, tomēr lielākā daļa no apbūves ir uzcelta no jauna.

1995. gadā pilsētā sāka darboties metro.

## Varšavas centrs
1980. gadā Varšavas centru iekļāva UNESCO Pasaules mantojuma sarakstā.

Varšava iekļauta sarakstā, jo 1944. gada augustā, Varšavas sacelšanās laikā, vairāk kā 85% no Varšavas vēsturiskā centra tika nopostīti. Pēc kara liela daļa no vecpilsētas tika pedantiski atjaunota. Mūsdienās vecpilsēta ir lielisks paraugs vispārīgai vēsturisko celtņu (no XII gs. līdz XX gs.) rekonstrukcijai no drupām.

## Cilvēki
Varšavā dzimuši:
* Zbigņevs Bžeziņskis (*Zbigniew Brzezinski*; 1928—2017) — ASV politiķis;
* Broņislavs Geremeks (*Bronisław Geremek*; 1932—2008) — politiķis;
* Jaroslavs Kačiņskis (*Jarosław Kaczyński*; 1949) — politiķis;
* Lehs Kačiņskis (*Lech Kaczyński*; 1949—2010) — politiķis;
* Kšištofs Keslovskis (*Krzysztof Kieślowski*; 1941—1996) - kinorežisors;
* Marija Kirī (*Maria Skłodowska-Curie*; 1867—1934) — fiziķe;
* Kazimežs Kuratovskis (*Kazimierz Kuratowski*; 1896—1980) - matemātiķis;
* Benuā Mandelbrots (*Benoît Mandelbrot*; 1924—2010) — matemātiķis;
* Osips Mandelštams (*Осип Эмильевич Мандельштам*; 1891—1938) — krievu dzejnieks;
* Konstantīns Rokosovskis (*Константин Константинович Рокоссовский*; 1891—1938) — PSRS maršals;
* Irena Sendlere (*Irena Sendler*; 1910—2008) — ebreju glābēja;
* Vaclavs Serpiņskis (*Wacław Sierpiński*; 1882—1969) — matemātiķis;
* Alfreds Tarskis (*Alfred Tarski*; 1901—1983) — loģiķis;
* Kaja (*Kayah*, īstajā vārdā *Katarzyna Szczot*; 1967) — dziedātāja.
* Miķelis Goppers (1908-1996) — grāmatizdevējs.

## Iedzīvotāji
Iedzīvotāju skaits Varšavā no 1700. gada līdz mūsdienām.

## Apskates objekti
*Povonzku kapsēta (*Cmentarz Powązkowski w Warszawie*)
*Varšavas Jaunā pilsēta (*Nowe Miasto (Warszawa)*)
*Varšavas Karaļu ceļš (*Trakt Królewski w Warszawie*)
*Varšavas Svētā krusta bazilika (*Bazylika Świętego Krzyża w Warszawie*)
*Varšavas ūdens filtru stacija (*Zespół Stacji Filtrów w Warszawie*)
*Varšavas Vecā pilsēta (*Stare Miasto w Warszawie*)
*Vilanovas pils (*Pałac w Wilanowie*)

## Galerija

Rynek_Nowego_Miasta_w_Warszawie_2017.jpg|Varšavas Jaunā pilsēta (Tirgus laukums)
Ulica_Nowy_Świat_w_Warszawie_2015.JPG|Varšavas Karaļu ceļa daļa (Novi Svjatas iela)
Filtry_Warszawskie_przy_ul._Koszykowej_81_w_Warszawie,_Hala_Filtrów_Powolnych.jpg|Varšavas pazemes ūdens filtri
Bazylika_Świętego_Krzyża_w_Warszawie_od_strony_Krakowskiego_Przedmieścia.JPG|Varšavas Svētā krusta bazilika
Plac_Zamkowy_w_Warszawie_widziany_z_wieży_kościoła_św._Anny.JPG|Varšavas Vecā pilsēta
Warszawa_-_Wilanów_Palace.jpg|Vilanovas pils
Main Gate, University of Warsaw Main Campus, Warsaw, Poland, 2019, 01.jpg|Varšavas Universitāte
C15 W 33.jpg|Varšavas metro
The Palace Of Culture Warsaw Poland Travel Photography (111546747).jpeg|Kultūras un Zinātnes pils


## Atsauces

## Ārējās saites

* 
*Varšavas Svētā krusta bazilika
*Vilanovas pils